
Parlamentul  României

Camera  Deputaţilor
Comisia pentru industrii si servicii



                              Bucureşti, 24.11.1998.

                                                                  Nr. 882/XVIII/3

AVIZ

asupra dezbaterii şi avizării proiectului de Lege privind aprobarea 

Ordonanţei Guvernului nr.70/1998 pentru modificarea art.1 alin.(1) 

din O.U.G. nr.30/1997 privind reorganizarea regiilor autonome

În conformitate cu prevederile art.86 din Regulamentul Camerei Deputaţilor, cu adresa nr.366/9.11.1998 de la Cabinetul Secretarului General,  comisia noastră este sesizată pentru dezbaterea şi avizarea acestui proiect de lege, adoptat de Senat la data de 05.11.1998.

Potrivit art.61 din Regulamentul Camerei Deputaţilor, Comisia pentru politică economică, reformă şi privatizare – sesizată în fond – a solicitat avizul comisiei asupra proiectului de lege supus dezbaterii, până pe data de 27.11.1998. 

În urma examinării acestei iniţiative legislative , însoţită de avizul favorabil al Consiliului Legislativ cu observaţii şi propuneri comisia constată următoarele: 

1. Proiectul de lege examinat îşi păstrează caracterul de lege ordinară, se încadrează în programul de restructurare şi reorganizare a agenţilor economici, promovat de Guvern şi vizează transformarea regiilor autonome în societăţi naţionale, companii naţionale sau societăţi comerciale.

2. Pentru eliminarea omisiunii din O.U.G. nr.30/1997 cu această ocazie se extinde efectul legii şi asupra regiilor autonome înfiinţate în temeiul Legii nr.84/1992 privind regimul zonelor libere, nu numai asupra celor înfiinţate în temeiul Legii nr.15/1990.

3. Sunt preluate în textul adoptat de Senat toate observaţiile şi propunerile pertinente din Avizul Consiliului Legislativ, referitor la titlu şi la articolul unic al Legii şi al Ordonanţei. 

În acest context, comisia acordă aviz favorabil acestui proiect de lege, în forma adoptată de Senat.

                                  PREŞEDINTE,                                SECRETAR,

                                Dan Ioan Popescu                              Istvan Antal
Exp.parlam.

